# நசிருதீன் சா

## தொழில் வாழ்க்கை

*நிஷாந்த்*, ஆக்ரோஷ், ஸ்பர்ஷ், *மிர்ச் மசாலா*, *ஆல்பர்ட் பிண்டோ கோ குசா கியோன் அட்டா ஹை*, *திரிகல்*, *பாவ்னி பவாய்*, *ஜூனூன்*, *மண்டி*, *மோகன் ஜோஷி ஹசிர் ஹோ!* போன்ற படங்களில் சா நடித்துள்ளார்., அர்த்த் சத்யா, கதா, மற்றும் *ஜானே பி தோ யாரோ*. 1967 ஆம் ஆண்டு வெளியான இராஜேந்திர குமார் மற்றும் சாய்ரா பானு நடித்த அமன் படத்தில் ஒரு சிறிய கதாபாத்திரத்தில் அறிமுகமானார்.  
1980 ஆம் ஆண்டு வெளியான *ஹம் பாஞ்ச்* படத்தின் மூலம் பாலிவுட் திரைத்துறையில் இவர் தீவிரமாக பணியாற்றத் தொடங்கினார். 1982 ஆம் ஆண்டில், இஸ்மாயில் ஷெராஃப் இயக்கிய *தில் ஆகீர் தில் ஹை* படத்தில் ராகிக்கு இணையாக நடித்தார். இவரது மிக முக்கியமான திரைப்படங்களில் ஒன்றான *மசூம்*, 1983 இல் வெளியிடப்பட்டது. இத்திரைப்படம் நைனிடாலில் உள்ள செயின்ட் ஜோசப் கல்லூரியில் படமாக்கப்பட்டது. முக்கியத் திரைப்படங்களில் இவரது அடுத்த பெரிய வெற்றி 1986 ஆம் ஆண்டு பல நட்சத்திரங்கள் நடித்த *கர்மா* திரைப்படமாகும். இத்திரைப்படத்தில் இவர் மூத்த நடிகரான திலீப் குமாருடன் நடித்தார். இதைத் தொடர்ந்து இஜாஸத் (1987), *ஜல்வா* (1988), ஹீரோ ஹீராலால் (1989) போன்ற திரைப்படங்களில் நடித்துள்ளார். 1988 ஆம் ஆண்டில், எச். ஆர். எஃப் கீட்டிங் எழுதிய மெர்ச்சன்ட் ஐவரி என்ற ஆங்கில மொழி புதினத்தின் திரைப்பட வடிவமான தி பெர்பெக்ட் மர்டரில் துப்பறியும் காவல் ஆய்வாளர் கோட் கதாபாத்திரத்தில் தனது மனைவி இரத்னா பகத்திற்கு இணையராக நடித்தார். இவர் ஆதித்யா பஞ்சோலியுடன் மாலாமால் (1988) மற்றும் கேம் (1993) போன்ற படங்களில் நடித்தார்.  
*குலாமி* (1985), *திரிடேவ்* (1989), *விஸ்வாத்மா* (1992) போன்ற பல பல நட்சத்திர நடிகர்கள் இணைந்து நடித்த பாலிவுட் படங்களிலும் இவர் நடித்துள்ளார். 1994 ஆம் ஆண்டில், ஒரு நடிகராக தனது 100 வது படமான *மொஹ்ராவில்* வில்லனாக நடித்தார். அதே ஆண்டு டி. வி. சந்திரனின் *பொந்தன் மடா* என்ற நாடகத்தின் மூலம் மலையாள திரைப்படத்துறைக்குள் நுழைந்தார். இந்தப் படம் ஒரு நிலப்பிரபுத்துவ அடிமை (மம்முட்டி) மற்றும் ஒரு காலனித்துவ நில உரிமையாளர் (சா) ஆகியோருக்கிடையேயான காரண காரியமற்ற பிணைப்பைச் சித்தரிக்கிறது. கலை மற்றும் வணிகப் படங்களுக்கிடையேயான வேறுபாடு பெருமளவில் குறைந்துவிட்டதாக இவர் உறுதியாக நம்பினார். 2000 ஆம் ஆண்டில், கமல்ஹாசனின் ஹே ராம் படத்தில் சா மகாத்மா காந்தி பாத்திரத்தில் நடித்தார், இத்திரைப்படம் தாக்குதல் நடத்தியவரின் பார்வையில் காந்தியின் படுகொலையை மையமாகக் கொண்டது.  
இக்பாலில் காது கேளாத மற்றும் ஊமையாக இருக்கும் ஒரு சிறுவனுக்கு குடிகாரப் பயிற்சியாளராக மோஹித் என்ற கதாபாத்திரத்தில் ஷா நடித்தார். 1999 ஆம் ஆண்டு அமீர் கான் நடித்த *சர்ஃபரோஷ்* படத்தில் ஒரு கஜல் பாடகரும் பயங்கரவாத சூத்திரதாரியுமான குல்ஃபாம் ஹாசனாக நடித்ததற்காக சா குறிப்பிடப்பட்டார். பின்னர் 2000 ஆம் ஆண்டில் நீரஜ் பாண்டேவின் “ஏ வெட்னஸ்டே” (2008) என்ற திரைப்படத்தில் நடித்தார்.  
சா 2001 ஆம் ஆண்டில் *மான்சூன் வெட்டிங்* 2003 ஆம் ஆண்டில் *தி லீக் ஆஃப் எக்ஸ்ட்ராடினரி ஜென்டில்மேன்* என்ற ஹாலிவுட் திரைப்படத்தின் தழுவல் உள்ளிட்ட பன்னாட்டுத் திரைப்படத் திட்டங்களிலும் (சீன் கோனரியுடன் இணைந்து நடித்தார்) நடித்துள்ளார். அங்கு இவர் கேப்டன் நெமோ கதாபாத்திரத்தில் நடித்தார். இவரது பாத்திரப்படைப்பான நெமோவின் சித்தரிப்பு வரைகலை நாவலின் வடிவமைப்பிற்கு மிகவும் நெருக்கமாக இருந்தது, இருப்பினும் இவரது நெமோ மிகவும் குறைவான வெறித்தனத்தைத் கொண்டிருந்தது. விஷால் பரத்வாஜ் 2003 ஆம் ஆண்டில் சேக்சுபியரின் *மக்பெத்தின்* இந்திய தழுவலான *மக்பூல்* என்ற திரைப்படத்திலும், 2004 ஆம் ஆண்டில் அர்ஜுன் ராம்பால் மற்றும் பிரியங்கா சோப்ரா ஜோடியாக ராஜீவ் ராயின் *அசம்பவ்* படத்திலும் பணியாற்றினார். பின்னர் இவர் *தி கிரேட் நியூ வொண்டர்ஃபுல்* (2005) படத்தில் பணியாற்றினார். ஆசிஃப் மாண்ட்வியின் 2009 ஆம் ஆண்டு நகைச்சுவைத் திரைப்படமான *டுடேஸ் ஸ்பெஷலில்* ஷா முக்கியக் கதாபாத்திரத்தில் நடித்தார். 2011 ஆம் ஆண்டில், இவர் *தி டர்ட்டி பிக்சர்* திரைப்படத்தில் தோன்றினார். அனூப் குரியனின் தி ப்ளூபெரி ஹன்ட் படத்தில் நடித்தார். 2016 ஆம் ஆண்டில் வெளிவந்த திரைப்படத்தில் கல்கி கோய்ச்லின் இணையராக நடித்தார்.  
சோயப் மன்சூர் இயக்கிய *குடா கே லியே* படத்தில் சா தனது பாக்கித்தானிய திரைப்படத்துறையில் ஒரு திரைப்படத்தில் அறிமுகமானார், அங்கு இவர் ஒரு குறுகிய காலமே தோன்றும் கௌரவக் கதாபாத்திரத்தில் நடித்தார். இவரது இரண்டாவது பாக்கித்தானிய திரைப்படமான *ஜிந்தா பாக்*, சிறந்த வெளிநாட்டு மொழி திரைப்படத்திற்கான 86 வது அகாதமி விருதுகளுக்கான நாட்டின் அதிகாரப்பூர்வ நுழைவாக தேர்ந்தெடுக்கப்பட்டது.